বাংলাদেশ জেল বাংলাদেশের অপরাধে জড়িয়ে যাওয়া নাগরিকদের সংশোধনের জন্য স্বরাষ্ট্র মন্ত্রণালয়ের অধীনস্থ একটি প্রতিষ্ঠান। এটি প্রথম যাত্রা শুরু করে ১৭৮৮ সালে। বাংলাদেশ জেলের অধীনে বর্তমানে ১৩ টি কেন্দ্রীয় কারাগার এবং ৫৫ টি জেলা কারাগার রয়েছে। বাংলাদেশের কারাগার সমূহের ধারণক্ষমতা ৪২,৪৫০ জন, কিন্তু ২০২১ সালের ২১ জানুয়ারি পর্যন্ত মোট ৮২,৬৫৪ জন কারাবন্দী ছিল।  কারাগার আধুনিক সভ্যতায় বন্দিদের সংশোধন ও সুপ্রশিক্ষিত করে সভ্য সমাজের মানুষ হিসেবে গড়ে তোলার প্রতিষ্ঠান। বিভিন্ন কারণে মানুষ অপরাধের সাথে জড়িয়ে পড়তে পারে। আইন অনুসারে শাস্তি প্রদানের পাশাপাশি তাকে সংশোধন করে গড়ে তোলার দায়িত্ব বাংলাদেশ কারা বিভাগের।   ইতিহাস  জানা যায়, ভারতের রাজা অশোকের সময়ে মৃত্যুদণ্ডাদেশপ্রাপ্ত বন্দিকে তিন দিন একটি কুঠুরিতে বেঁধে রাখা হতো৷ এ ধরনের কয়েদ খানার অস্তিত্ব জমিদারি ব্যবস্থাপনায় ছিল৷ উপমহাদেশে ইস্ট ইন্ডিয়া কোম্পানি আগমনের পর মূলত কারা ব্যবস্থাপনা নতুন আঙ্গিকে প্রকাশ পেতে থাকে৷ ১৮১৮ সালে রাজবন্দীদের আটকার্থে বেঙ্গল বিধি জারি করা হয়৷ বর্তমানের বাংলাদেশের ঢাকা, রাজশাহী, ময়মনসিংহ (১৭৯৩), যশোর, কুমিল্লা এবং কয়েকটি জেলা ও মহকুমা কারাগার উক্ত সময়ে নির্মিত হয়৷ তবে ১৭৮৮ সালে একটি ক্রিমিনাল ওয়ার্ড নির্মাণের মাধ্যমে ঢাকা কারাগারের কাজ শুরু হয়৷ ১৮৬৪ সালে সকল কারাগার পরিচালনা ব্যবস্থাপনার মধ্যে এক সমন্বিত কার্যক্রম প্রতিষ্ঠিত হয় কোড অফ রুলস চালুর মাধ্যমে৷ ১৯২৭ সালের এপ্রিলে কিশোরদের জন্য বাঁকুড়ায় (ভারত) প্রথম বরস্টাল ইন্সটিটিউট স্থাপিত হয়৷ ১৯২৯ সালে অবিভক্ত বাংলায় কলকাতার প্রেসিডেন্সি, আলীপুর, মেদিনিপুর, ঢাকা ও রাজশাহী কেন্দ্রীয় কারাগার হিসেবে ঘোষিত হয়৷ ১৯৭১ সালে স্বাধীনতার পর ০৩ টি কেন্দ্রীয় কারাগার, ১৩টি জেলা কারাগার এবং ৪৩ টি উপ-কারাগার নিয়ে বাংলাদেশ জেল (বিডিজে) এর যাত্রা শুরু৷ পরবর্তীতে ১৯৯৭ সালে বন্দি সংখ্যা বৃদ্ধির কারণে উপ-কারাগার গুলিকে জেলা কারাগারে রূপান্তর করা হয়৷ বর্তমানে ১৩টি কেন্দ্রীয় কারাগার এবং ৫৫টি জেলা কারাগার নিয়ে বাংলাদেশ জেল কাজ করে চলছে৷   ভিশন ও মিশন  ভিশন রাখিব নিরাপদ, দেখাব আলোর পথ।  মিশন  বন্দিদের নিরাপদে আটক নিশ্চিত করা।  কারাগারের কঠোর নিরাপত্তা ও বন্দিদের মাঝে শৃঙ্খলা বজায় রাখা।  বন্দিদের সাথে মানবিক আচরণ করা।  যথাযথভাবে তাদের বাসস্থান, খাদ্য, চিকিৎসা এবং আত্মীয়-স্বজন, বন্ধু-বান্ধব ও আইনজীবীদের সাথে সাক্ষাৎ নিশ্চিত করা এবং  একজন সুনাগরিক হিসেবে সমাজে পুনর্বাসন করার লক্ষ্যে প্রয়োজনীয় প্রেষণা ও প্রশিক্ষণ প্রদান করা।  প্রশাসনিক কাঠামো  কারা বিভাগ স্বরাষ্ট্র মন্ত্রণালয়ের অপরাধী বিচার ব্যবস্থার একটি অন্যতম গুরুত্বপূর্ণ অংশ। কারা সদর দপ্তর, ৭ টি বিভাগীয় কারা দপ্তর এবং ৬৮ টি কারাগার নিয়ে বাংলাদেশের কারা বিভাগ গঠিত। কারা বিভাগের সকল কাজকর্ম কারা সদর দপ্তর থেকে নিয়ন্ত্রিত ও পরিচালিত হয়ে থাকে। কারা মহাপরিদর্শকের নেতৃত্বে ১ জন অতিরিক্ত কারা মহাপরিদর্শক ও ৮ জন কারা উপ-মহাপরিদর্শকের সমন্বয়ে কারা বিভাগের প্রশাসনিক কার্যক্রম পরিচালিত হয়। কারাগার পর্যায়ে জেল সুপার/সিনিয়র জেল সুপার দপ্তর প্রধান হিসেবে দায়িত্ব পালন করেন।   অধীনস্থ কারাগারসমূহ    কেন্দ্রীয় কারাগার    ঢাকা কেন্দ্রীয় কারাগার - ১ (বর্তমানে জাদুঘর)  ঢাকা কেন্দ্রীয় কারাগার - ২  রাজশাহী কেন্দ্রীয় কারাগার  সিলেট কেন্দ্রীয় কারাগার - ১  সিলেট কেন্দ্রীয় কারাগার-২ (বর্তমানে আইসোলেশন সেন্টার)  ময়মনসিংহ কেন্দ্রীয় কারাগার  কুমিল্লা কেন্দ্রীয় কারাগার  চট্টগ্রাম কেন্দ্রীয় কারাগার  যশোর কেন্দ্রীয় কারাগার  রংপুর কেন্দ্রীয় কারাগার  বরিশাল কেন্দ্রীয় কারাগার  কাশিমপুর কেন্দ্রীয় কারাগার (অংশ - ১)  কাশিমপুর কেন্দ্রীয় কারাগার (অংশ - ২)  কাশিমপুর মহিলা কেন্দ্রীয় কারাগার  কাশিমপুর হাইসিকিউরিটি কেন্দ্রীয় কারাগার   জেলা কারাগার   ৫৫ টি জেলা কারাগারের তালিকা:   ব্রাহ্মণবাড়িয়া জেলা কারাগার  বান্দরবান জেলা কারাগার  বরগুনা জেলা কারাগার  বাগেরহাট জেলা কারাগার  ভোলা জেলা কারাগার  বগুড়া জেলা কারাগার  চাঁপাইনবাবগঞ্জ জেলা কারাগার  চাঁদপুর জেলা কারাগার  চুয়াডাঙ্গা জেলা কারাগার  কক্সবাজার জেলা কারাগার  দিনাজপুর জেলা কারাগার  ফরিদপুর জেলা কারাগার  ফেনী জেলা কারাগার  গাইবান্ধা জেলা কারাগার  গাজীপুর জেলা কারাগার  গোপালগঞ্জ জেলা কারাগার  হবিগঞ্জ জেলা কারাগার  জয়পুরহাট জেলা কারাগার  জামালপুর জেলা কারাগার  ঝালকাঠি জেলা কারাগার  ঝিনাইদহ জেলা কারাগার  খাগড়াছড়ি জেলা কারাগার  খুলনা জেলা কারাগার  কিশোরগঞ্জ জেলা কারাগার  কুড়িগ্রাম জেলা কারাগার  কুষ্টিয়া জেলা কারাগার  লক্ষ্মীপুর জেলা কারাগার  লালমনিরহাট জেলা কারাগার  মাদারীপুর জেলা কারাগার  মাগুরা জেলা কারাগার  মানিকগঞ্জ জেলা কারাগার  মেহেরপুর জেলা কারাগার  মৌলভীবাজার জেলা কারাগার  মুন্সীগঞ্জ জেলা কারাগার  নওগাঁ জেলা কারাগার  নারায়ণগঞ্জ জেলা কারাগার  নরসিংদী জেলা কারাগার  নাটোর জেলা কারাগার  নেত্রকোনা জেলা কারাগার  নীলফামারী জেলা কারাগার  নোয়াখালী জেলা কারাগার  নড়াইল জেলা কারাগার  পাবনা জেলা কারাগার  পঞ্চগড় জেলা কারাগার  পটুয়াখালী জেলা কারাগার  পিরোজপুর জেলা কারাগার  রাজবাড়ী জেলা কারাগার  রাঙ্গামাটি জেলা কারাগার  সাতক্ষীরা জেলা কারাগার  শরীয়তপুর জেলা কারাগার  শেরপুর জেলা কারাগার  সিরাজগঞ্জ জেলা কারাগার  সুনামগঞ্জ জেলা কারাগার  টাঙ্গাইল জেলা কারাগার  ঠাকুরগাঁও জেলা কারাগার   তথ্যসূত্র    বহিঃসংযোগ      বিষয়শ্রেণী:বাংলাদেশের কারাগার বিষয়শ্রেণী:বাংলাদেশের সরকারি সংস্থা বিষয়শ্রেণী:১৯৭৩-এ বাংলাদেশে প্রতিষ্ঠিত বিষয়শ্রেণী:ঢাকা ভিত্তিক সংগঠন